Diari Oficial de la Generalitat Valenciana


Sumari del DOGV 6035, del 15-06-2009 (2009/6964)

DECRET 77/2009, de 12 de juny, del Consell, pel qual es concedix la Gran Creu de l'Orde de Jaume I el Conqueridor a Vicente Sala Belló.
---------------------------------------------------------------------------------------------------------------------------------------

### Dades del document

Número de DOGV
:   6035

Data del DOGV
:   15-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6964


Data del document
:   12-06-2009

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 77/2009, de 12 de juny, del Consell, pel qual es concedix la Gran Creu de l'Orde de Jaume I el Conqueridor a Vicente Sala Belló.  
 [2009/6964]  
Pel Decret 12/2008, d'1 de febrer, del Consell, es va constituir l'Orde de Jaume I el Conqueridor, per a distingir aquelles persones físiques o jurídiques que, pels seus mèrits, s'hagen destacat en els àmbits cultural, professional, econòmic, cívic o social, o pels seus servicis al desenvolupament i progrés de la Comunitat Valenciana, a la recuperació i dignificació de la seua cultura, identitat i símbols, i a la difusió dels valors autòctons del poble valencià.  
En l'article 4 s'establix que la Gran Creu de l'Orde podrà ser concedida a persones físiques que hagen nascut en la Comunitat Valenciana o que, en el moment de la concessió, tinguen la condició política de valencià.  
Vicente Sala Belló, nascut a Novelda, ha sigut un empresari emprenedor que ha desenvolupat la seua activitat fonamentalment en el sector químic, acumulant més de quatre dècades de trajectòria empresarial.  
Des de febrer de 1998 fins a juny de 2009 ha sigut president del Consell d'Administració de la Caixa d'Estalvis del Mediterrani, entitat en què també va ser vicepresident segon, i president del Consell Territorial d'Alacant des de 1994 fins a febrer de 1998.   
A més de la seua labor al capdavant de la presidència de la caixa alacantina, ha exercit la vicepresidència de la Confederació Espanyola de Caixes de d'Estalvis (CECA). Així mateix, ha presidit l'EBN (Banco de Negocios, SA) i el Consell de la Federació Valenciana de Caixes d'Estalvi.  
Des d'estos llocs de responsabilitat, s'ha caracteritzat pel seu compromís amb esta terra i amb el seu futur, realitzant una valuosa i intensa labor tendent a expandir el teixit empresarial valencià, intentant dotar-lo de vigor i finançament amb l'objectiu que la Comunitat Valenciana continue sent un exemple a Espanya d'iniciativa i prosperitat en l'activitat econòmica, coadjuvant, en la mesura de les seues possibilitats, al fet que les famílies i empreses puguen participar del benestar i prosperitat general.  
Per això, com a reconeixement a la labor desenvolupada en l'àmbit empresarial i financer i pels seus servicis al desenvolupament i progrés de la Comunitat Valenciana, en general, i d'Alacant, en particular, a proposta del president de la Generalitat i amb la deliberació prèvia del Consell, en la reunió del dia 12 de juny de 2009,  
DECRETE  
Article únic   
Concedir la Gran Creu de l'Orde de Jaume I el Conqueridor a Vicente Sala Belló.  
DISPOSICIÓ FINAL  
Única  
El present decret entrarà en vigor el mateix dia de la seua aprovació.  
València, 12 de juny de 2009  
El president de la Generalitat,  
FRANCISCO CAMPS ORTIZ